नंद नगरी में गौकशी के बाद मचा बवाल, 1 आरोपी अरेस्ट

सिम्बॉलिक इमेज।

नई दिल्ली. नंद नगरी इलाके में घर के अंदर गौकशी की गई। पुलिस ने शनिवार देर रात इस घर पर रेड कर गाय के कटे अवशेष बरामद किए। 2 जिंदा गाय भी मिलीं। पुलिस ने इस मामले में आरोपी उबेर को अरेस्ट कर लिया। आरोपी के भाई की पुलिस को तलाश है।

रविवार सुबह इस मामले का पता चलते ही मौके पर पहुंचे हिंदू संगठन से जुड़े लोगों ने विरोध प्रदर्शन किया। विरोध करते हुए गगन सिनेमा तक मार्च निकाला गया।



आरोपी अपने भाई के साथ एल ब्लॉक, नंद नगरी में रहता है। शनिवार शाम दोनों तीन गाय लेकर आए थे। आधी रात में गाय के चिल्लाने की आवाज सुनने पर लोगों ने पुलिस को खबर कर दी।

पुलिस मौके पर पहुंची लेकिन दोनों भाग निकले। पुलिस ने रविवार को एक आरोपी को अरेस्ट कर लिया। माना जा रहा है कि आरोपी गाय को काटकर कम दाम में बेच देते थे। जैसे ही खबर हिंदू संगठन के लोगों को पता लगी वे बड़ी संख्या में इलाके में पहुंच गए और विरोध प्रदर्शन किया।